Kõik teenused ühest kohast. Riigimaja pakub laia ringi avalikke teenuseid. Siin on koos eri valdkondade asutused: töö ja heaolu valdkonnast kui ka põllumajanduse ja keskkonnaalalt. Lisaks mitmes maakonnas tegutsevad riigimajas riigiasutuste kõrval ka kohus ja kohaliku omavalitsuse asutused, koondades nõnda kõik olulisemad riigi ja kohaliku omavalitsuse teenused ühte kohta.
#000000
Seepärast oleme riigimajade programmiga loonud võimaluse säilitada maakonnakeskustes kohapealsed riigiteenused. Riigiülene teenindusala tagab selle, et avalikke teenuseid saab pakkuda iga asutus ja igal ajal, olenetama iga asutuse suurusest või teenuse iseloomust.
#000003
Riigimaja võib nimetada riigiametite koduks. Oleme siia koondanud eri valdkondade asutused – mõnes majas võib neid olla kokku kuni 25.
#000004
Nii ei pea kliendid enam mööda linna eri riigiametite vahet seiklema, vaid saavad ühe teenindusleti taga kõik vajalikud ametiasjad aetud. Riigiasutused aga saavad ühes majas veelgi paremini omavahel koostööd teha.
#000005
Oleme riigimajade programmis võtnud arvesse, et noorema tööjõu ootused töökeskkonnale ja -tingimustele on muutunud.
#000007
Seetõttu tuleb ka avalikus sektoris silmas pidada, et nooremate töötajate jaoks on paindlikud töötingimused ning töö ja isikliku elu tasakaal olulisemad kui palk. Samuti arvestame, et riigimajja saaksid mugavalt tööle tulla vähenenud töövõimega inimesed.
#000008
Kuna riigimajade töökeskkond on igas maakonnas kaasaegne ja kvaliteetne, siis saab häid spetsialiste värvata asukohast olenemata.
#000009
Iga riigimaja on jaotatud erineva ligipääsuga aladeks. Asutustele mõeldud kinnisel alal teevad tööd riigiametnikud. Erilise uuendusena on igas riigimajas aga üks keskne ja avalik klienditeenindusala. See on ristkasutatav, mis tähendab, et siin saavad kõigi asutuste töötajad riigimajja tulnud kliente mugavalt ja turvaliselt teenindada.
#000010
Klienditeenindusalal asuvad ühiselt kasutatavad videosilla võimalusega vestlusruumid, teenindusletid ja -boksid. Riigimaja külastaja võtab esmalt vastu abivalmis infotöötaja, kes täpsustab saabumise põhjuse ning viib siis kliendi kokku talle vajaliku teenuse või riigiametnikuga.
#000011
Koostöös agentuuriga Target One koostasime riigimajade liikumisloogika, kirjeldasime kliendiprofiilid ja testisime, kas lahendused toimivad. Selle põhjaliku töö tulemusena saame nüüd kogu Eestis pakkuda kõigile riigimaja klientidele ühesuguse kvaliteediga teenust.
#000012
Riigimajades töötavad iga päev koos kümnete eri riigiasutuste töötajad. Nende jaoks on riigimaja ühine kontor ja töökeskkond.
#000013
Kuna meie programmi keskmes on inimestevaheliste suhete edendamine ja toetamine, siis oleme igas riigimajas loonud just sellised tingimused, et siin saaks mugavalt tööd teha, omavahel suhelda ning koos uusi häid ideid arendada.
#000014
Targa ruumiplaneerimisega oleme tööruumide lähistele paigutanud mitmed ühiselt kasutatavad alad, mis soodustavad infovahetust ja koostööd: eri suuruses koosolekuruumid, kaasaegse tehnikaga kööginurgad ja mugavad puhkealad. Samuti on igal korrusel ühtne printimislahendus.
#000015
Viljandi riigimaja kaugtöökeskus. Foto Katrin Uusoja.
#000016
Kui riigiametnikul piisab töö tegemiseks sülearvutist ja internetiühendusest, siis saab ta nüüd tööd teha asukohast olenemata. Oleme mitmesse riigimajja loonud ühe vabade töölaudadega ruumi, kus ametnikud saavad teha mugavalt ja turvaliselt kaugtööd. Avame igas maakonnas kaugtöökeskused, kus töötajal on võimalus kasutada kõiki kontori mugavusi, sh kööginurka, koosoleku- ja vestlusruume.
#000017
Kaugtöökohad pakuvad eelkõige ajutist töötamisvõimalust põhitöökohast kaugemal. Näiteks kui ametniku töökoht asub Tallinnas, aga tal on töökohtumise jaoks vaja minna mõne maakonna riigimajja, saab ta pärast kohtumist kasutada kaugtööruumi. Seal on kaasaegse tehnikaga töölaud ning kiire ja turvaline andmesideühendus, mis võimaldavad tal jätkata tööga tööpäeva lõpuni. Lisaks tagab kaugtööruum vajaliku puhvri ajaks, mil töötajale leitakse püsitöökoht.
#000018
Väärtustades kohalikku kultuuri ning rõhutades piirkonna erilisust, oleme kaugtööruume kaunistanud maakonna tuntud maamärkidega, mis on inspireeritud piirkonna kohalikest põnevamatest ehitistest ning rajatistes
#000019
Riigimajade kaugtöökohti saavad riigiametnikud broneerida kohapeal või internetis. Kaugtöökohta saab kasutada ühest tunnist kuni täistööpäevani ning tööpäevadel ajavahemikus kl 9.00–17.00. Kaugtöökoha kasutamine on avaliku sektori töötajale tasuta.
#000020
Peaminister Kaja Kallas külastas Rapla riigimaja
#000025
Me töötame kella vaatamata kellast kellani.
#000026